ΠΕΡΙΕΧΟΜΕΝΑ
ΑΠΟΦΑΣΕΙΣ
Παράταση των προθεσμιών των περ. α, β και γ της
παρ. 1 του άρθρου 25 του ν. 4579/2018.
Τροποποίηση του εγκεκριμένου ρυμοτομικού
σχεδίου πόλεως Πτολεμαΐδας, στο Ο.Τ. 400.
ΑΠΟΦΑΣΕΙΣ
Αριθμ. οικ. ΥΠΕΝ/ΔΠΟΛΣ/36397/1028
(1)
Παράταση των προθεσμιών των περ. α, β και γ
της παρ. 1 του άρθρου 25 του ν. 4579/2018.
ΟΙ ΥΠΟΥΡΓΟΙ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Τις περ. α, β και γ της παρ. 1 του άρθρου 25 του
ν. 4579/2018 «Υποχρεώσεις αερομεταφορέων σχετικά
με τα αρχεία επιβατών - προσαρμογή της νομοθεσίας
στην Οδηγία (ΕΕ) 2016/681 και άλλες διατάξεις» (Α’ 201).
2. Το π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυ-
πουργών» (Α’ 121), όπως διορθώθηκε (Α’ 126).
3. Το π.δ. 62/2020 «Διορισμός Αναπληρωτών Υπουργών και Υφυπουργών» (Α’ 155).
4. Την υπ’ αρ. 2/7.1.2021 κοινή απόφαση του Πρωθυπουργού και του Υπουργού Περιβάλλοντος και Ενέργειας
«Ανάθεση αρμοδιοτήτων στον Υφυπουργό Περιβάλλοντος και Ενέργειας, Νικόλαο Ταγαρά» (Β’ 45).
5. Την υπό στοιχεία Δ.Α.Ε.Φ.Κ.-Κ.Ε./οικ.12143/Α42/
3.12.2019 κοινή απόφαση του Υπουργού Υποδομών και
Μεταφορών και του Υφυπουργού Περιβάλλοντος και
Ενέργειας «Παράταση προθεσμιών παρ. 1 άρθρου 25
του ν. 4579/2018» (Δ’ 768).
6. Την υπό στοιχεία ΥΠΕΝ/ΔΝΕΠ/26748/1202/19.3.2021
κοινή απόφαση των Υπουργών Περιβάλλοντος και Ενέργειας και Υποδομών και Μεταφορών «Παράταση των
προθεσμιών των περ. α, β και γ της παρ. 1 του άρθρου 25
του ν. 4579/2018 (Α’ 201)» (Δ’ 165).
7. Την υπό στοιχεία ΥΠΕΝ/ΔΣΜΠ/83620/1027/9-9-2021
απόφαση «Παράταση των προθεσμιών των περ.  α,
β και γ της παρ. 1 του άρθρου 25 του ν. 4579/2018»
(Δ’ 623), όπως διορθώθηκε με την υπό στοιχεία ΥΠΕΝ/
ΔΣΜΠ/17460/242/4-2-2022 «Τροποποίηση της υπό
στοιχεία ΥΠΕΝ/ΔΣΜΠ/83620/1027/9-9-2021 απόφασης
"Παράταση των προθεσμιών των περιπτώσεων α, β και
γ της παρ. 1 του άρθρου 25 του ν. 4579/2018 (Α’ 201)"
(Δ’ 623)» (Δ’ 79).
8. Την υπό στοιχεία ΥΠΕΝ/ΔΠΟΛΣ/88733/2165/
2-9-2022 απόφαση «Παράταση των προθεσμιών των
περ. α, β και γ της παρ. 1 του άρθρου 25 του ν. 4579/2018»
(Δ’ 570).
9. Το γεγονός ότι βρίσκεται υπό εξέλιξη η σύνταξη Ρυμοτομικού Σχεδίου Εφαρμογής (δεύτερο στάδιο Ειδικού
Πολεοδομικού Σχεδίου) για τις περιοχές Ανατολικής Αττικής που επλήγησαν από τις πυρκαγιές της 23ης Ιουλί-
ου 2018, ενώ έχει ολοκληρωθεί η έγκριση του πρώτου
σταδίου Ειδικού Πολεοδομικού Σχεδίου.
10. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005,
Α’ 98) σε συνδυασμό με την παρ. 22 του άρθρου 119 του
ν. 4622/2019 (Α’ 133) και το γεγονός ότι από τις κανονιστικές διατάξεις της παρούσας απόφασης δεν προκαλείται
δαπάνη σε βάρος του κρατικού προϋπολογισμού και του
προϋπολογισμού των οικείων Δήμων.
11. Την υπ’ αρ. 69887/03-03-2023 κοινή απόφαση του
Πρωθυπουργού και του Υπουργού Επικρατείας με θέμα
«Ανάθεση αρμοδιοτήτων στον Υφυπουργό Υποδομών
και Μεταφορών, Γεώργιο Καραγιάννη» (Β’ 1193), αποφασίζουμε:
Άρθρο 1
Παρατείνεται η ισχύς της προβλεπόμενης, στις περ. α,
β και γ της παρ.  1 του άρθρου 25 του ν.  4579/2018
αναστολής έκδοσης οικοδομικών αδειών και απαγόρευσης εκτέλεσης εργασιών δόμησης, εκτός από
τις εργασίες κατεδάφισης, η οποία είχε παραταθεί
με τις υπό στοιχεία κοινές υπουργικές αποφάσεις
Δ.Α.Ε.Φ.Κ.- Κ.Ε./οικ.12143/Α42/3.12.2019 (Δ’ 768), ΥΠΕΝ/
ΔΝΕΠ/26748/1202/19.3.2021 (Δ’ 165) και την υπό στοιχεία
ΥΠΕΝ/ΔΣΜΠ/83620/1027/9-9-2021, όπως διορθώθηκε με
την υπό στοιχεία ΥΠΕΝ/ΔΣΜΠ/17460/242/4-2-2022 (Δ’ 79)
και εν συνεχεία παρατάθηκε με την υπό στοιχεία ΥΠΕΝ/
ΔΠΟΛΣ/88733/2165/2-9-2022 (Δ’ 570) από την λήξη της
έως την έγκριση του Ρυμοτομικού Σχεδίου Εφαρμογής
(δεύτερο στάδιο Ειδικού Πολεοδομικού Σχεδίου) της περιοχής και το αργότερο μέχρι και την 31η.07.2023.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
6 Απριλίου 2023
ΤΕΥΧΟΣ  ΤΕΤΑΡΤΟ
Αρ. Φύλλου 266
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 266/06.04.2023
Άρθρο 2
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 24 Μαρτίου 2023
Οι Υπουργοί
Υφυπουργός
Υφυπουργός
Περιβάλλοντος
Υποδομών
και Ενέργειας
και Μεταφορών
ΝΙΚΟΛΑΟΣ ΤΑΓΑΡΑΣ
ΓΕΩΡΓΙΟΣ ΚΑΡΑΓΙΑΝΝΗΣ
Ι
Αριθμ. 49963
(2)
Τροποποίηση του εγκεκριμένου ρυμοτομικού
σχεδίου πόλεως Πτολεμαΐδας, στο Ο.Τ. 400.
Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις των άρθρων 152,153,154,159 και 160
του π.δ. 14/27-7-1999 «Κώδικας Βασικής Πολεοδομικής
Νομοθεσίας» (Δ’ 580).
2. Τις διατάξεις του ν.δ. της 17-7/16-8-1923 «Περί σχεδίων πόλεων, κωμών και συνοικισμών του Κράτους και
οικοδομής αυτών» (Α’ 228), όπως αυτές τροποποιήθηκαν
και ισχύουν σήμερα.
3. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87) και ειδικότερα το άρ-
θρο 186 παρ. ΙΙ υποπ. ΣΤ αρ. 39.
4. Τις διατάξεις του άρθρου 31 του ν. 4067/2012 «Νέος
Οικοδομικός Κανονισμός» (Α’ 79), όπως αυτές τροποποιήθηκαν και ισχύουν σήμερα.
5. Τις διατάξεις του ν. 1337/1983 «Επέκταση των Πολεοδομικών σχεδίων, Οικιστική ανάπτυξη και σχετικές
ρυθμίσεις» (Α’ 33), όπως αυτές τροποποιήθηκαν.
6. Τις διατάξεις του άρθρου 29 του ν.  2831/2000
(Α’ 140), όπως αντικαταστάθηκαν από το άρθρο 10 του
ν. 3044/2002 (Α’ 197) και τροποποιήθηκαν με το άρθρο 32 του ν. 3164/2003 (Α’ 176) και το άρθρο 3 του
ν. 4315/2014 (Α’ 269).
7. Τις διατάξεις των άρθρων 20 και 21 του ν. 4495/2017
«Έλεγχος και προστασία του Δομημένου Περιβάλλοντος
και άλλες διατάξεις» (Α’ 167), όπως αυτές τροποποιήθηκαν.
8. Την υπ’ αρ. 6405/19-01-2022 απόφαση του Συντονιστή Αποκεντρωμένης Διοίκησης Ηπείρου - Δυτικής
Μακεδονίας «Έγκριση του Οργανισμού Εσωτερικής
Υπηρεσίας της Περιφέρειας Δυτικής Μακεδονίας»
(Β’ 563).
9. Την υπ’ αρ. 43511/161/55/13-6-1988 εγκύκλιο (Εγκ. 55/
1988) «Οδηγίες και Προδιαγραφές για τροποποιήσεις,
επεκτάσεις ρυμοτομικών σχεδίων».
10. Την υπ’ αρ. 29829/14-6-2012 εγκύκλιο (Εγκ. 10/
2012) «Αρμοδιότητες γνωμοδότησης ΣΥ.ΠΟ.Θ.Α. Περιφερειακών Ενοτήτων/Περιφερειών για θέματα πολεο-
δομικού σχεδιασμού».
11. Το π.δ. της 21-10-1977 «Περί αναθεωρήσεως και
επεκτάσεως του ρυμοτομικού σχεδίου Πτολεμαΐδος,
αναθεωρήσεως και καθορισμού των όρων και περιορισμών δομήσεως των οικοπέδων αυτού» (Δ’ 477).
12. Την υπ’ αρ. 340/93/30-11-1993 απόφαση του Νομάρχη Κοζάνης «Αναθεώρηση του εγκεκριμένου ρυμο-
τομικού σχεδίου του Δήμου (Πτολεμαΐδα Ν. Κοζάνης)»
(Δ’ 1428).
13. Την υπ’ αρ. 8294/8-4-2022 αίτηση των Αθανάσιου Μυλόπουλου του Γεωργίου και Ιωάννη Μπίντζη του
Χρήστου, με την οποία ζητούν την τροποποίηση του
Ο.Τ. 400 του εγκεκριμένου ρυμοτομικού σχεδίου πόλεως
Πτολεμαΐδας.
14. Την υπ’ αρ. 97/2022 απόφαση του Δημοτικού Συμβουλίου Εορδαίας, με την οποία αυτό γνωμοδοτεί θετικά
για την εν λόγω τροποποίηση.
15. Το υπ’ αρ. οικ.20670/01-09-2022 έγγραφο της Διεύθυνσης Περιβάλλοντος, Καθαριότητας και Ποιότητας
Ζωής - Τμήμα Υπηρεσιών Δόμησης του Δήμου Εορδαίας,
για δημοσίευση ταυτάριθμης ανακοίνωσης - πρόσκλησης προς τους ενδιαφερόμενους να λάβουν γνώση της
προτεινόμενης τροποποίησης του σχεδίου πόλεως Πτολεμαΐδας στο Ο.Τ. 400, για δύο συνεχόμενες φορές σε
δύο τοπικές εφημερίδες και μία εφημερίδα πανελλήνιας
κυκλοφορίας.
16. Τα από 8-9-2022 και 9-9-2022 φύλλα των τοπικών
εφημερίδων «Πτολεμαίος» και «Διαφάνεια», όπως επίσης
τα από 15-9-2022 και 16-9-2022 φύλλα της εφημερίδας
«Γενική Δημοπρασιών», από τα οποία φαίνεται ότι έγιναν
οι επιβαλλόμενες δημοσιεύσεις.
17. Τα αποδεικτικά επίδοσης της γνωστοποίησης επίδοσης της υπ’ αρ. 97/2022 απόφασης του Δημοτικού
Συμβουλίου Δήμου Εορδαίας, στους ενδιαφερόμενους
ιδιοκτήτες.
18. Την υπ’ αρ. οικ.25328/21-10-2022 βεβαίωση του
Δημάρχου Εορδαίας, με την οποία βεβαιώνεται ότι με
την προτεινόμενη τροποποίηση του σχεδίου πόλεως
Πτολεμαΐδας στο Ο.Τ. 400, κανένα οικόπεδο άρτιο δεν
καθίσταται μη άρτιο και κανένα κτίριο, που ανεγέρθηκε
νόμιμα και σύμφωνα με το ισχύον σχέδιο ρυμοτομίας ή
οικόπεδο, που τακτοποιήθηκε βάσει του ίδιου σχεδίου,
δε θίγεται.
19. Την υπ’ αρ. οικ.25329/21-10-2022 βεβαίωση του
Δημάρχου Εορδαίας, με την οποία βεβαιώνεται ότι δεν
υποβλήθηκαν ενστάσεις κατά της υπ’ αρ. 97/2022 απόφασης του Δημοτικού Συμβουλίου Δήμου Εορδαίας.
20. Το υπ’ αρ. οικ.26936/08-11-2022 έγγραφο της Διεύθυνσης Περιβάλλοντος, Καθαριότητας και Ποιότητας
Ζωής - Τμήμα Υπηρεσιών Δόμησης του Δήμου Εορδαίας,
με το οποίο μας διαβιβάστηκε φάκελος προτεινόμενης
τροποποίησης του εγκεκριμένου ρυμοτομικού σχεδίου
πόλεως Πτολεμαΐδας στο Ο.Τ. 400.
21. Την υπ’ αρ. 176444/19-01-2023 εισήγηση του τμήματος Χωρικού Σχεδιασμού, της Διεύθυνσης Περιβάλλο-
ντος και Χωρικού Σχεδιασμού της Περιφέρειας Δυτικής
Μακεδονίας, προς το ΣΥ.ΠΟ.Θ.Α. Α’ Περιφερειακής Ενότητας Κοζάνης.
22. Την υπ’ αρ. οικ.37253/27-3-2020 απόφαση του Συντονιστή Αποκεντρωμένης Διοίκησης Ηπείρου - Δυτικής
Μακεδονίας «Συγκρότηση Α’ Συμβουλίου Πολεοδομικών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 266/06.04.2023
Θεμάτων και Αμφισβητήσεων Περιφερειακής Ενότητας
Κοζάνης (ΣΥ.ΠΟ.Θ.Α. Α’ Π.Ε. Κοζάνης)» (Υ.Ο.Δ.Δ. 300),
όπως αυτή τροποποιήθηκε με την υπ’ αρ. οικ.25989/
9-3-2021 (Υ.Ο.Δ.Δ. 216) απόφαση του Συντονιστή Αποκεντρωμένης Διοίκησης Ηπείρου - Δυτικής Μακεδο-
νίας.
23. Την υπ’ αρ. 2/17-3-2023 θετική γνωμοδότηση (σύμφωνα με την αιτιολογία της εισήγησης της Διεύθυνσης
Περιβάλλοντος και Χωρικού Σχεδιασμού - Τμήμα Χωρικού Σχεδιασμού της Περιφέρειας Δυτικής Μακεδονίας)
του Α’ ΣΥ.ΠΟ.Θ.Α. Π.Ε. Κοζάνης, που διατυπώθηκε στην
1η Συνεδρίαση Θέμα 2ο στις 17-3-2023.
24. Τις διατάξεις του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα,
(π.δ. 63/2005, Α’ 98) και το γεγονός ότι από την εφαρμογή των κανονιστικών αυτών διατάξεων δεν προκαλείται
δαπάνη σε βάρος του κρατικού ή δημοτικού προϋπολογισμού.
Και επειδή:
1. Το Δημοτικό Συμβούλιο Εορδαίας, με την υπ’ αρ. 97/
2022 απόφαση, γνωμοδότησε θετικά για την τροποποίηση του εγκεκριμένου ρυμοτομικού σχεδίου πόλεως
Πτολεμαΐδας, στο Ο.Τ. 400 και συγκεκριμένα τη διάνοιξη
οδού πλάτους 8,00 μ., στο Ο.Τ. 400, το διαχωρισμό του
Ο.Τ. 400 σε δύο νέα οικοδομικά τετράγωνα το Ο.Τ. 400
και το Ο.Τ. 400δ και την επιβολή προκηπίου (πρασιάς)
πλάτους 4,00 μ. στα πρόσωπα των νέων Ο.Τ. 400 και Ο.Τ.
400δ, επί της διανοιχθείσας οδού.
Κατά της απόφασης αυτής δεν κατατέθηκαν ενστάσεις,
σύμφωνα με την υπ’ αρ. οικ.25329/21-10-2022 βεβαίωση
του Δημάρχου Εορδαίας.
2. Το Τμήμα Χωρικού Σχεδιασμού της Διεύθυνσης Περιβάλλοντος και Χωρικού Σχεδιασμού, με την υπ’ αρ. 176444/
19-01-2023 εισήγηση προς το ΣΥ.ΠΟ.Θ.Α. Α’ Περιφερειακής Ενότητας Κοζάνης, θεωρεί ότι πρέπει να γίνει δεκτή
η αιτούμενη τροποποίηση γιατί ύστερα από μελέτη του
φακέλου και μετά από επιτόπια αυτοψία, διαπιστώθηκε
ότι συντρέχουν, κατά την ισχύουσα νομοθεσία οι προϋποθέσεις:
α) Η τήρηση από το Δήμο Εορδαίας της κατά το
νόμο διαδικασίας σύμφωνα με το άρθρο 154 του
π.δ. 14-7-1999 «Κώδικας Βασικής Πολεοδομικής Νομοθεσίας» (Δ’ 580), όπως ισχύει σήμερα, καθώς τηρήθηκαν
όλες οι διαδικασίες δημοσιότητας, ανάρτησης και ατομικής ειδοποίησης των άμεσα εμπλεκομένων ιδιοκτησιών
στην προτεινόμενη τροποποίηση, κατά της οποίας δεν
υπεβλήθησαν ενστάσεις.
β) Η ύπαρξη σοβαρής πολεοδομικής ανάγκης, καθώς,
με τη διάνοιξη οδού πλάτους 8,00 μ., εντός του Ο.Τ.
400 και την ταυτόχρονη επιβολή προκηπίου (πρασιάς)
πλάτους 4,00 μ., εκατέρωθεν της διανοιχθείσας οδού,
θεραπεύονται οι ασυμφωνίες της υφιστάμενης κατάστασης σε σχέση με το εγκεκριμένο ρυμοτομικό σχέδιο,
καθώς η οδός είναι από ετών διανοιγμένη, διαμορφωμένη και ασφαλτοστρωμένη και αποτελεί ήδη τμήμα
του οδικού δικτύου της πόλης. Ταυτόχρονα επιλύονται
τα προβλήματα οικοδομησιμότητας που έχουν προκύψει στα όμορα οικόπεδα και εξασφαλίζεται η καλύτερη
εκμετάλλευσή τους.
γ) Με την τροποποίηση, αυξάνεται το ισοζύγιο των
κοινοχρήστων χώρων της πόλης, κατά 254,28 τ.μ.
δ) Δεν προκαλείται δαπάνη σε βάρος του κρατικού ή
δημοτικού προϋπολογισμού.
3. Το ΣΥ.ΠΟ.Θ.Α. Α’ της Περιφερειακής Ενότητας Κοζάνης, με την υπ’ αρ. 2/17-3-2023 γνωμοδότηση, που δια-
τυπώθηκε στην 1η Συνεδρίαση Θέμα 2ο στις 17-3-2023,
γνωμοδότησε ομόφωνα θετικά υπέρ της έγκρισης τροποποίησης, σύμφωνα με την αιτιολογία της εισήγησης
της Διεύθυνσης Περιβάλλοντος και Χωρικού Σχεδιασμού - Τμήμα Χωρικού Σχεδιασμού της Περιφέρειας
Δυτικής Μακεδονίας, αποφασίζουμε:
1. Την τροποποίηση του εγκεκριμένου ρυμοτομικού σχεδίου πόλεως Πτολεμαΐδας στο Ο.Τ. 400 και συγκεκριμένα:
α) Tη διάνοιξη οδού πλάτους 8,00 μ., στο Ο.Τ. 400,
β) το διαχωρισμό του Ο.Τ. 400, σε δύο νέα οικοδομικά
τετράγωνα το Ο.Τ. 400 και το Ο.Τ. 400δ,
γ) την επιβολή προκηπίου (πρασιάς) πλάτους 4,00 μ.,
στα πρόσωπα των νέων Ο.Τ. 400 και Ο.Τ. 400δ, επί της
διανοιχθείσας οδού, όπως αναλυτικά φαίνονται χρωματισμένα στο τοπογραφικό διάγραμμα (σε κλίμακα 1:500),
του Αγρονόμου Τοπογράφου Μηχανικού Εμμανουήλ Γ.
Καραβάλτσιου, το οποίο ελέγχθηκε και θεωρήθηκε από
τη Διεύθυνση Περιβάλλοντος, Καθαριότητας και Ποιότητας Ζωής του Δήμου Εορδαίας, και αποτελεί αναπό-
σπαστο μέρος της παρούσας.
2. Η ισχύς της παρούσας απόφασης αρχίζει από την
δημοσίευσή της στην Εφημερίδα της Κυβερνήσεως.
Επιτρέπεται η υποβολή προσφυγής στον Γενικό Γραμματέα Αποκεντρωμένης Διοίκησης Ηπείρου-Δυτικής
Μακεδονίας, μόνο για παράβαση του νόμου, σύμφωνα με τις διατάξεις των άρθρων 227 και 238 του
ν. 3852/2010 (Α’ 87) και σε προθεσμία δεκαπέντε (15)
ημερών από τη δημοσίευση της απόφασης στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 266/06.04.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 266/06.04.2023
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 266/06.04.2023
Η απόφαση αυτή και το τοπογραφικό διάγραμμα που τη συνοδεύει να δημοσιευθούν στην Εφημερίδα της Κυβερνήσεως.
Κοζάνη, 30 Μαρτίου 2023
O Περιφερειάρχης
ΓΕΩΡΓΙΟΣ ΚΑΣΑΠΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 266/06.04.2023
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20230400266.pdf | Tokens: 15477]